stanford-oval/wikipedia huggingface dataset:
Blow Up Your Video

| Blow Up Your Video AC/DC |
| --- | --- | --- |

Studioalbumin tiedot
 Äänitetty : Studio Miravalissa, Le Valissa, Etelä-Ranskassa elo-syyskuussa 1987
 Julkaistu: 18. tammikuuta 1988
 Formaatti: LP, C-kasetti, CD
 Tuottaja(t): Harry Vanda ja George Young
 Tyylilaji: hard rock
 Kesto: 42.48
 Levy-yhtiö: Albert Productions
Listasijoitukset
  1. (3 viikkoa, helmikuu 1988)   2. (helmikuu 1988)   3. (helmikuu 1988)   4. (1988)   4. (17. helmikuuta 1988)   4. (14. helmikuuta 1988)   12. (1988)   15. (1. huhtikuuta 1988)   21. (19. lokakuuta 2008)
AC/DC:n muut julkaisut
| Who Made Who 1986 | Blow Up Your Video 1988 | The Razors Edge 1990 |
Singlet albumilta Blow Up Your Video
 ”Heatseeker” Julkaistu: 14. helmikuuta 1988  ”That's the Way I Wanna Rock 'n' Roll” Julkaistu: 26. maaliskuu 1988
Blow Up Your Video on australialaisen hard rock -yhtye AC/DC:n yhdestoista studioalbumi, joka julkaistiin vuonna 1988. Albumia tuottamaan otettiin yhtyeen alkuaikojen albumeiden voimakaksikko Harry Vanda ja George Young, joille yhteistyö Brian Johnsonin kanssa oli ensimmäinen.
Levy jäi Simon Wrightin viimeiseksi AC/DC:n rumpalina.
Kaikki sävellykset ovat Malcolm ja Angus Youngin sekä Brian Johnsonin käsialaa. Sanoitukset albumille kirjoitti Johnson. AC/DC:lle tuttuun kaksimieliseen tyyliin ainakin kolme kappaletta ("Kissin' Dynamite", "Two's Up" ja "Go Zone") käsittelee seksiä. Suurin hitti levyltä oli "Heatseeker". Albumin nimi tulee kappaleen "That's The Way I Wanna Rock N Roll" sanoituksesta.
Blow Up Your Video julkaistiin remasteroituna vuonna 2003 osana AC/DC remasters -sarjaa.
Kappaleet

Kaikki kappaleet säv. ja san. Malcolm Young, Angus Young ja Brian Johnson.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Heatseeker | 3.50 |  |  |  |  |  |  |  |
| 2. | That's the Way I Wanna Rock 'n' Roll | 3.45 |  |  |  |  |  |  |  |
| 3. | Meanstreak | 4.08 |  |  |  |  |  |  |  |
| 4. | Go Zone | 4.26 |  |  |  |  |  |  |  |
| 5. | Kissin' Dynamite | 3.58 |  |  |  |  |  |  |  |
| 6. | Nick of Time | 4.16 |  |  |  |  |  |  |  |
| 7. | Some Sin for Nuthin' | 4.11 |  |  |  |  |  |  |  |
| 8. | Ruff Stuff | 4.28 |  |  |  |  |  |  |  |
| 9. | Two's Up | 5.19 |  |  |  |  |  |  |  |
| 10. | This Means War | 4.21 |  |  |  |  |  |  |  |
Kokoonpano

Brian Johnson – laulu
Angus Young – kitara
Malcolm Young – rytmikitara
Cliff Williams – basso
Simon Wright – rummut
Arvostelut

All Music Guiden arvostelu:
Rolling Stone -lehden arvostelu:
Singlet ja EP't

Heatseeker / Go Zone  (Euroopassa 4.1., Australiassa 11.1.)
Heatseeker / Go Zone / Snake Eye  (Euroopassa 4.1., Australiassa 11.1.)
That's The Way I Wanna Rock N Roll / Kissin 'Dynamite  (Euroopassa 28.3., Australiassa 5.4.)
That's The Way I Wanna Rock N Roll / Kissin 'Dynamite / Borrowed Time  (Euroopassa 28.3., Australiassa 5.4.)
That's The Way I Wanna Rock N Roll / Kissin 'Dynamite / Shoot To Thrill / Whole Lotta Rosie (live)  (28.3.)
Aiheesta muualla

Blow Up Your Video Discogsissa. (englanniksi)
Shadowgrounds

| Shadowgrounds |
| --- | --- |

Kehittäjä:  Frozenbyte
Julkaisija:  Meridian4, dtp, Techland, Reef Entertainment, Auran Games
Jakelija:  Valve Corporation, GOG.com, Steam ja Humble Store
Säveltäjä:  Ari Pulkkinen
Pelisarja:  Shadowgrounds
Pelimoottori:  Storm3D
Julkaistu:  Windows  11. marraskuuta 2005Linux INT 16. syyskuuta 2009
Lajityyppi:  toimintapeli
Pelimuoto:  yksinpeli, moninpeli samalla koneella
Ikäluokitus:  ESRB: Alkaen 17 vuotta  USK 16 
Alusta:  Microsoft Windows, Linux, Mac OS X
Jakelumuoto:  CD, digitaalinen lataus
Lisää peliartikkeleitaVideopelien teemasivulla
Infobox OK  : 
Shadowgrounds on suomalaisen Frozenbyten esikoispeli. Se on ylhäältä alaspäin kuvattu räiskintäpeli, hiukan Alien Breedin tyyliin. Shadowgrounds julkaistiin aluksi vain Suomessa ja Saksassa. Frozenbyte on solminut levityssopimuksia maakohtaisesti, eli pelillä ei ole yksittäistä julkaisijaa. Shadowgroundsin voi myös ostaa Valve Corporationin Steam-palvelun kautta.
Peli on saatavilla myös Linux-alustalle.
Pelille on tehty myös jatko-osa Shadowgrounds Survivor.
Vastaanotto

Metacritic -kerääjäsivustolla pelillä on 74/100 pistettä.
Aiheesta muualla

Shadowgrounds MobyGamesissa (englanniksi)
Pelin kotisivut
Savines-le-Lac

| Savines-le-Lac |
| --- | --- |
 Lac de Serre-Ponçon -järvi
 vaakuna
 Savines-le-Lac
 Koordinaatit: 44°31′37″N, 6°24′20″E 
Valtio:  Ranska
Alue:  Provence-Alpit-Riviera‎
Departementti:  Hautes-Alpes
Arrondissementti:  Gap
Pinta-ala:  
 – Kokonaispinta-ala:  25,1 km²
Väkiluku (2014):  1 069 
 – Väestötiheys:  42 as./km²
Kunnan numero:  05164
 
 Kunnan kotisivut 
Infobox OKVirheellinen NIMI-arvo: 
Savines-le-Lac on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee Écrinsin kansallispuiston alueella Lac de Serre-Ponçon -tekojärven rannalla, ja se on suosittu matkailukohde.
Savines
Savines-le-Lac on sijainnut vuosian saatossa kolmessa eri paikassa. Ensimmäinen perustettiin vuonna 1282, mutta se hylättiin  vallankumouksen aikana. Siitä on jäljellä vielä linnan ja kirkon rauniot. Toinen Savines rakennettiin vuonna 1825. Se kuitenkin tuhoutui 3. toukokuuta 1961, kun Durance -joen pato rakennettiin, ja se jäi veden alle. Kolmas rakennettiin tämä jälkeen nykyiselle paikalle.
Aiheesta muualla

Kuvia tai muita tiedostoja aiheesta Savines-le-Lac Wikimedia Commonsissa
Shot Me Down

| ”Shot Me Down” David Guetta ft>  Skylar Grey |
| --- | --- | --- |

Singlen tiedot
 Julkaistu: 3. helmikuuta 2014
 Formaatti: CD Single, digitaalinen lataus
 Tuottaja(t): David Guetta, Giorgio Tuinfort, Raph Wegner
 Tyylilaji: Dance
 Kesto: 03.11
 Levy-yhtiö: Parlophone
David Guettan muut singlet
| ”Ain't a Party” 2013 | ”Shot Me Down” 2014 | ”Bad” 2014 |
Skylar Greyn muut julkaisut
| ”White Suburban” 2013 | ”Shot Me Down” 2014 |   |
Shot Me Down on ranskalaisen housetuottajan ja DJ David Guettan kappale, joka sisältää yhdysvaltalaislaulaja Skylar Greyn esittämiä sanoja. Kappale julkaistiin digitaalisesti ladattavana 3. helmikuuta 2014. Kappaleen tuottivat David Guetta ja Giorgio Tuinfort, lisätuottajana Ralph Wegner. Kappale pääsi Ranskan singlelistan kuudennelle sijalle, samalla kun se pääsi kymmenen parhaan joukkoon Belgiassa, Isossa-Britanniassa, Irlannissa, Tanskassa, Unkarissa ja Australiassa, sekä kahdenkymmenen parhaan joukkoon Saksassa, Espanjassa ja Italiassa. Kappaleen alkuperäisen version "Bang Bang (My Baby Shot Me Down)"  esitti Cher vuonna 1966, ja samana vuonna Nancy Sinatra levytti oman versionsa.
Kappaleet

| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Shot Me Down (feat. Skylar Grey)  | 3.11 |  |  |  |  |  |  |  |
| CD single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Shot Me Down (feat. Skylar Grey) (original)  | 3.11 |  |  |  |  |  |  |  |
| 2. | Shot Me Down (feat. Skylar Grey) (extended)  | 5.15 |  |  |  |  |  |  |  |
Käännös suomeksi
Segunda División RFEF

Segunda División RFEF on Espanjan jalkapallon neljänneksi korkein sarjataso. Sen yläpuolella ovat ammattilaissarjat Primera División ja Segunda División sekä puoliammattilais- ja amatöörijoukkueista koostuva Primera División RFEF. Sen alapuolella pelataan 
Tercera División RFEF.
Pelijärjestelmä

Segunda División RFEF:ssä on 90 joukkuetta jaettuna viiteen alueelliseen lohkoon, jotka vastaavat Espanjan itsehallintoalueita ja niiden jalkapalloliittoja lukuun ottamatta Andalusiaa, joka on jaettu suuren kokonsa vuoksi kahteen lohkoon. Myös Pohjois-Afrikassa sijaitsevien Ceutan ja Melillan joukkueet pelaavat Andalusian lohkoissa.
Kussakin lohkossa pelataan kaksinkertainen sarja eli jokainen joukkue kohtaa toisensa kahdesti kaudessa, kerran koti- ja kerran vieraskentällä. Voitosta saa kolme pistettä, tasapelistä yhden. Kauden päätteeksi lohkojensa eniten pisteitä keränneet joukkueet julistetaan Segunda División RFEF:in mestareiksi.
Pelijärjestelmä > Nousijat ja putoajat

Kauden päätteeksi jokaisen lohkon voittaja nousee suoraan Primera División RFEF:iin. Lohkojen 2-5 sijoittuneet joukkueet pääsevät nousukarsintoihin. Joukkueet arvotaan neljään viiden joukkueen karsintalohkoon siten, että jokaisessa on yksi omassa lohkossaan ensimmäiseksi, toiseksi, kolmanneksi ja neljänneksi sijoittunut joukkue. Saman lohkon joukkueita ei voi arpoa samaan karsintalohkoon. Karsintojen ensimmäisessä vaiheessa pelataan kaksiosainen ottelu omassa lohkossaan ykköseksi ja neljänneksi sijoittuneen sekä toiseksi ja kolmanneksi sijoittuneen joukkueen välillä. Toisessa vaiheessa näiden parien voittajat pelaavat keskenään toisen kaksiosaisen ottelun, jonka voittajat nousevat Primera División RFEF:iin.
Jokaisen lohkon viisi heikointa joukkuetta putoaa kauden päätteeksi Tercera División RFEF:iin. Lohkojen 1, 3 ja 4 sijalle 13. sijoittuneet joutuvat putoamiskarsintoihin.
Pelijärjestelmä > Reservijoukkueet

Sarjassa pelaa myös useiden seurojen reservijoukkueita. Reservijoukkue ei kuitenkaan voi pelata samalla sarjatasolla seuran muiden joukkueiden kanssa, joten mikäli edustusjoukkue tai toinen reservijoukkue putoaa Primera División RFEF:stä Segunda División RFEF:iin, pudotetaan Tercerassa pelannut reservijoukkue automaattisesti aluesarjoihin sarjasijoituksestaan riippumatta. Reservijoukkue ei voi myöskään osallistua nousukarsintoihin, mikäli seuran toinen joukkue pelaa Primera División RFEF:ssä.
Pelijärjestelmä > Cup-kilpailut

Segunda División RFEF lohkovoittajat pääsevät mukaan seuraavan kauden Copa del Reyhin. Muut pelaavat Copa RFEF:ssä Primera División RFEF:n joukkueiden kanssa.
Historia

Nimellä Tercera División pelattiin ensimmäisen kerran kaudella 1929–1930, joka oli Espanjan kansallisen sarjajärjestelmän historian toinen kausi. Tuolloin se toimi kolmanneksi korkeimpana sarjatasona, heti Segunda Divisiónin alapuolella. Ensimmäisellä kaudella sarjassa pelasi 33 joukkuetta, jotka oli jaettu kahdeksaan lohkoon. Kunkin lohkon voittaja eteni pudotuspeleihin, joiden viimeisessä vaiheessa Castellón voitti Barakaldon ja nousi Segundaan. Kaudesta 1977–1978 eli Segunda División B:n perustamisesta lähtien Tercera on ollut neljäs sarjataso.
Sarkola (täsmennyssivu)

Sarkola voi tarkoittaa seuraavia asioita:
Henkilöitä

Asko Sarkola (s. 1945), näyttelijä
Kaarina Sarkola (1913–2000), kirjailija
Milja Sarkola (s. 1975), teatteriohjaaja ja näytelmäkirjailija
Riku Sarkola (1910–1970), kirjailija
Ritva Sarkola (1941–2024), kirjailija
Saga Sarkola (s. 1993), näyttelijä
Sampo Sarkola (s. 1978), näyttelijä
Seppo Sarkola (1947–2020), raviohjastaja ja -valmentaja
Aino Kuusinen (ent. Sarkola, 1886–1970), sairaanhoitaja, Otto Wille Kuusisen puoliso
Paikannimiä

Sarkola, Kouvolan kaupunginosa
Sarkola, kylä Nokialla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sarkola”, voi hakea sivunnimihaulla, laajalla sivunnimihaulla tai tekstihaulla.
Shropshire Blue

Shropshire Blue -juustoa
Shropshire Blue on englantilainen lehmänmaidosta valmistettava puolikova homejuusto.
Historiaa

Nimestään huolimatta Shropshire Bluella ei ole mitään tekemistä Shropshiren kreivikunnan kanssa. Sen keksi 1970-luvulla Skotlannin Invernessissä juustonvalmistaja Andy Williamson, ja jonkin aikaa sitä myytiin nimellä Stuart Blue. Nykyään juustoa valmistetaan Nottinghamshiressä, Leicestershiressä ja Derbyshiressä.
Kuvaus

Shropshire Blue valmistetaan pastöroidusta lehmänmaidosta käyttäen kasvispohjaista juoksutetta ja Penicillium roqueforti -hometta. Annatto antaa juustolle oranssin värin. Juustoa kypsytetään 10-12 viikkoa. Sen rasvapitoisuus on noin 48 %.
Juusto muistuttaa maultaan Stilton-juustoa, mutta on kermaisempi ja helpommin lähestyttävä.
Shot

| ”Shot” The Rasmus |
| --- | --- | --- |

Singlen tiedot
 Albumilta: Hide from the Sun
 Julkaistu: maaliskuu 2006
 Tuottaja(t): Mikael Nord Andersson ja Martin Hansen
 Tyylilaji: alternative rock
 Kesto: 16.32
 Levy-yhtiö: Playground Music
The Rasmuksen muut singlet
| ”Sail Away” 2005 | ”Shot” 2006 | ”Livin’ in a World Without You” 2008 |
Shot on suomalaisen rockyhtye The Rasmuksen single. Se julkaistiin maaliskuussa 2006, ja se on kolmas single yhtyeen kuudennelta albumilta Hide from the Sun. Single oli parhaimmillaan Suomen virallisen singlelistan sijalla kuusi. Singlen nimikappale on samantyylinen kuin monet Hide from the Sunin kappaleista, ja sen aihe käsittelee lähimmäisen suojelua. Soundi ja sovitus ovat tyyliltään hyvin synkkiä.
Singlellä on myös livenä nauhoitetut versiot kappaleista "Shot" ja "Keep Your Heart Broken" sekä akustinen versio kappaleesta "Open My Eyes", joka on bonusraita Hide from the Sunin Yhdysvaltain- ja Britannian-painoksilla. Live-esiintymiset nauhoitti Eins Live -radiokanava Kölnin Kulturkirchessä 31. lokakuuta 2005. Levyllä on myös The Rasmus Player Software, joka on tietokoneohjelma, jolla voi katsoa yhtyeen videoita, kuvia ja nettisivuja sekä kuunnella levyjä.
"Shot"-musiikkivideon ohjasi Sandra Merschner, ja se kuvattiin Kanariansaarten Fuerteventuralla, Tindaya-vuoren äärellä. Videossa yhtye näyttää olevan ulkoavaruudessa planeetan pinnalla, ja taivaalla näkyy monia planeettoja tai kuita, muutama tähdenlentokin.
Kappaleet

Shot – 4.18
Keep Your Heart Broken (live) – 4.12
Shot (live) – 4.43
Open My Eyes (acoustic version) – 3.23
"Shot"-musiikkivideo näkyy levyltä The Rasmus Player Softwarella.
Sjoerd Hoogendoorn

Sjoerd Hoogendoorn
Sjoerd Hoogendoorn (s. 17. helmikuuta 1991) on alankomaalainen lentopalloilija, joka edustaa Lentopallon Mestaruusliigassa pelaavaa Vammalan Lentopalloa. Hoogendoornin pelipaikka on hakkuri. VaLePaa hän on edustanut vuodesta 2013 asti. Kotimaassaan Draisma Dynamon riveissä pelannut Hoogendoorn on voittanut maansa mestaruuden kerran vuonna 2010 ja cupin kahdesti vuosina 2010-11. Maajoukkuetasolla Hoogendoorn on pelannut vuodesta 2011 asti Alankomaiden maajoukkueessa. Nuorten maajoukkueessa hän oli vuoden 2010 EM-kisojen paras pistemies ja joukkueen kapteeni. Hoogendoorn on 198 senttimetriä pitkä.
Brasilian kommunistinen puolue

| Brasilian Kommunistinen Puolue Partido Comunista do Brasil |
| --- | --- |
  
Perustettu:  1962
Ideologia:  kommunismi, marxismi-leninismi
Kotisivu:  http://www.pcdob.org.br
Infobox OKNimi-testi OK: 
Brasilian kommunistinen puolue (port. Partido Comunista do Brasil) on brasilialainen kommunistinen puolue, joka on perustettu vuonna 1962. Puolueen puheenjohtaja on José Renato Rabelo. Puolue julkaisee Vermelho-lehteä. Puolueen nuorisojärjestö on União da Juventude Socialista. Vuoden 2002 parlamenttivaaleissa puolue sai 1 967 833 ääntä (2,2 %, 12 paikkaa).
Aiheesta muualla

Kotisivut. (portugaliksi)
Benny Borg

Artie Benny Borg (s. 13. marraskuuta 1945 Göteborg) on ruotsalaissyntyinen norjalainen laulaja. Borg muutti Norjaan vuonna 1969. Borg tunnetaan yhteistyöstään Dizzie Tunes -yhtyeen ja Grethe Kauslandin kanssa. Borg voitti Kauslandin kanssa Melodi Grand Prix'n 1972 kappaleella "Småting" ja duo valikoitui näin Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa duo sijoittui 14:nneksi 18 kilpailijan joukosta. Borg osallistui Melodi Grand Prix'in myös vuonna 1975 kappaleella "En enkel sang", joka sijoittui kilpailussa kolmanneksi.
Borgin suurimpia hittejä Norjassa ovat olleet "Balladen om Morgan Kane" (1972) ja "Legenden om Metzgar" (1973). Borgille myönnettiin parhaan miesartistin Spellemannprisen-palkinto vuonna 1973.
Borg oli naimisissa laulaja Kirsti Sparboen kanssa vuosina 1972–1978.
Diskografia > Albumit

Mine Låter På Min Måte (1974)
Mina Låtar På Mitt Sätt (1976)
Tur -Retur (1978)
The Nashville Collection (1979)
Benny Borg Synger Elvis (1980)
Idag (1993)
Den Største Reisen (2016)
Boris Karloff

| Boris Karloff |
| --- | --- |
 Boris Karloff Frankensteinin hirviönä elokuvassa Frankensteinin morsian.
Henkilötiedot
Koko nimi:  William Henry Pratt
Syntynyt: 23. marraskuuta 1887 Lontoo, Yhdistynyt kuningaskunta
Kuollut: 2. helmikuuta 1969 (81 vuotta) Midhurst, Sussex, Yhdistynyt kuningaskunta
Ammatti:  näyttelijä
Puoliso:  Grace Harding (1910-1913) Olive de Wilton (vihitty 1915) Montana Laurena Williams (vihitty 1920) Helene Vivian Soule (1924-1928) Dorothy Stine (1928-1946) Evelyn Hope Helmore (1946-1969)
Näyttelijä
Aktiivisena:  1909-1969
Merkittävät roolit:  Frankensteinin hirviö (mm. Frankenstein ja Frankensteinin morsian
Aiheesta muualla
www.karloff.com
IMDb 
Elonet
Boris Karloff (William Henry Pratt; 23. marraskuuta 1887 Lontoo, Yhdistynyt kuningaskunta – 2. helmikuuta 1969 Midhurst, Yhdistynyt kuningaskunta) oli englantilainen näyttelijä.
Karloffin läpimurto oli ohjaaja James Whalen vuonna 1931 valmistunut elokuva Frankenstein, jossa hän esiintyi Frankensteinin hirviönä. Suuri osa muistakin Karloffin roolihahmoista oli hirviöitä tai muita pahoja hahmoja lukuisissa eri kauhuelokuvissa, joista mainittakoon Muumion rooli elokuvassa The Mummy.
Aiheesta muualla

Wikimedia Commonsissa on kuvia tai muita tiedostoja aiheesta .
Boris Karloff Internet Movie Databasessa. (englanniksi)
Saviniemi (Hamina)

Haminan entinen paloasema Saviniemessä
Saviniemi on noin puoli kilometriä Haminan keskustasta sijaitseva kaupunginosa, joka sijaitsee pääosin meren rannalla. Saviniemessä sijaitsevat vesitornit ja terveyskeskus. Alueella sijaitsee rivi-, pari- ja omakotitaloja. Saviniemestä löytyy leikkikenttä, nurmikenttä ja uimapaikka. Saviniemi on Haminan toiseksi suurin kaupunginosa heti Tallinmäen jälkeen. Saviniemessä on myös oma asukasyhdistys, joka ajaa asukkaiden asioita, pitää siivoustalkoita, järjestää Saviniemi-päivän, jäsenretkiä ynnä muita tapahtumia kuten juhannuskokon.
Historia

Saviniemi on Haminan vanhimpia esikaupunkialueita yhdessä keskustan itäpuolella sijaitsevan Alakaupungin kanssa. Haminan länsipuolella oli mahdollisesti pienimuotoista asutusta 1740-luvulla Hattujen sodan aikana. 1750-luvulla asutus siirtyi nykyiselle paikalleen Savilahden pohjoisrannalle. Aikojen saatossa alueen nimitys on vaihdellut, kuten venäjän kielen esikaupunkia tarkoittavasta sloboda-sanasta johdettu lopotti tai Laivurilopotti ja Lappeenrannan esikaupunki Lappeenrantaan johtaneen tien mukaan. Nykyinen nimi perustuu alueen saviseen maaperään.
Saviniemen läpi kulkeva Mannerheimintie, aiemmalta nimeltään Aleksanterinkatu, on osa historiallista Suurta Rantatietä eli Kuninkaantietä. Monet alueen kaduista ovat saaneet nimensä alueen asukkaiden elinkeinojen mukaan, esimerkiksi Laivurinkatu, Puusepänkatu ja Lautatarhankatu.
Betty Buckley

| Betty Buckley |
| --- | --- |
 Betty Buckley vuonna 2009.
Henkilötiedot
Syntynyt: 3. heinäkuuta 1947 (ikä 77)
Ammatti:  näyttelijä ja laulaja
Aiheesta muualla
www.bettybuckley.com
IMDb 
Elonet
Betty Lynn Buckley (s. 3. heinäkuuta 1947) on yhdysvaltalainen teatteri-, elokuva- ja televisionäyttelijä sekä laulaja. Hän on näytellyt Broadwayllä ja esiintynyt monissa Hollywood-elokuvissa, kuten Carrie (1976), Toinen nainen (1988) ja Frantic (1988).
Aiheesta muualla

Betty Buckley Internet Movie Databasessa. (englanniksi)
Blatchington Mill School and Sixth Form College

Blatchington Mill School and Sixth Form College on toisen asteen oppilaitos 11-18-vuotiaille Brighton ja Hovessa Englannissa. Oppilaitos perustettiin vuonna 1979 ja se sai nimensä koulun lähistöllä sijaitsevan tuulimyllyn mukaan.[lähde? ]
Blatchington Mill School and Sixth Form College on saanut joitakin tunnustuksia, muun muassa Hyvän koulun palkinnon sekä ympäristö- ja urheilumerkin.
Laitokset

English Department - oppiaineet: englannin kieli, englantilainen kirjallisuus, mediaopinnot
Maths Department - oppiaineet: matematiikka
Science Department - oppiaineet: luonnontieteet, additional science ja triple science
Humanities - oppiaineet: uskonto, etiikka ja filosofia, historia, maantiede, sosiologia
ICT - oppiaineet: soveltava liiketalous, liiketalous, liiketalous ja viestintäjärjestelmät
Performing Arts - oppiaineet: draama, tanssi, musiikki, musiikin teknologia, esittävät taiteet, extended day
PE - oppiaineet: fysikaalinen koulutus
Design - oppiaineet: taide ja suunnittelu, soveltava taide ja suunnittelu, ruokateknologia, graafiset tuotteet, kestävän materiaalin teknologia, tekstiiliteknologia
Modern Foreign Languages - oppiaineet: ranskan kieli, saksan kieli, espanjan kieli, edistynyt ranskan kieli, espanjan kieli NVQ
Applied Learning - oppiaineet: lastenhoito, catering and hospitality, lasten kehitys, rakentaminen, horse studies, parturi-kampaajan opinnot, sosiaali-terveys-ala, turismi ja vapaa-aika, moottoriajoneuvot, personal and social education, vähittäismyynti, urheilu ja vapaa-aika
Tunnettuja opiskelijoita

Bobby Barry, muusikko
Gareth Barry, jalkapalloilija Aston Villa FC
Mia Clarke, muusikko
Julia Clarke-Lowes, muusikko, The Indelicatesin perustaja
Christopher Gudgeon, King's College London:n historian professori
Jay Jackson, Juice 107.2 FM -kanavan juontaja
Katie Price, malli, kirjailija ja televisiopersoona
Robyn Schonhofer, Virgin Radion uutistenlukija
Michael Standing, jalkapalloilija Bradford City AFC
Aiheesta muualla

Blatchington Mill School and Sixth Form Collegen nettisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Saving All My Love for You

| ”Saving All My Love for You” Whitney Houston |
| --- | --- | --- |

Singlen tiedot
 Albumilta: Whitney Houston
 B-puoli: ”Nobody Loves Me Like You Do”
 Tekijä(t): Michael Masser, Gerry Goffin
 Tuottaja(t): Michael Masser
 Tyylilaji: R&B
 Levy-yhtiö: Arista
Whitney Houstonin muut singlet
| ”You Give Good Love” 1985 | ”Saving All My Love for You” 1985 | ”How Will I Know” 1985 |
Saving All My Love for You on neljäs single Whitney Houstonin omaa nimeään kantavalta debyyttialbumilta. Kappale kertoo naisesta, jolla on suhde naimisissa olevaan mieheen ja tämä "säästää rakkauttaan" miehelle. Kappaleen kirjoitti Michael Masser ja Gerry Goffin. Se on Houstonin ensimmäinen ykköshitti Yhdysvaltojen singlelistalla. Se menestyi hyvin myös maailmanlaajuisesti nousten kymmenen parhaan joukkoon useassa maassa. Vuonna 1986 Houston voitti kappaleen laulusuorituksesta Grammy-palkinnon.
Kappaleet

| --- | --- |
 USA 7" A-puoli Saving All My Love for You – 3.46 B-puoli All at Once – 4.26  Saksa 7" Saving All My Love for You – 3.57 B-puoli Nobody Loves Me Like You Do – 3.46 (Duetto Jermaine Jacksonin kanssa) :  Iso-Britannia 12" A-puoli Saving All My Love for You – 3.46 B-puoli All at Once – 4.26   Greatest Love of All Saksa 7" A-puoli Saving All My Love for You – 3.57  How Will I Know – 3.35
Sitruunakardinaali

| Sitruunakardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Sitruunakardinaalit Caryothraustes
Laji::  canadensis
Kaksiosainen nimi
 Caryothraustes canadensis  (Linnaeus, 1766) 
Katso myös
   Sitruunakardinaali Wikispeciesissä   Sitruunakardinaali Commonsissa 
Infobox OKNimi-testi OKIUCN-testi OK: 
Sitruunakardinaali (Caryothraustes canadensis) on kardinaalien heimoon kuuluva varpuslintu.
Levinneisyys

Sitruunakardinaalia tavataan Panamassa, Kolumbiassa, Venezuelassa, Guyanassa, Surinamessa, Ranskan Guayanassa ja Brasiliassa. Sen on kuvattu olevan melko yleinen, mutta laikuttaisesti levinnyt. Lajin kannankehitys on laskeva, mutta se on luokiteltu elinvoimaiseksi, koska sen ei vielä uskota olevan vaarassa.